Min kæreste og jeg boede i Flavianas lejlighed i 4 dage under vores ferie. Check in gik gnidningsfrit, og lejligheden stod rigtig pæn og ren. Lejligheden er beliggende i gåafstand fra Vatikanet, men der er muligheder for flere busruter. Fra lejligheden og ind til centrum tager det cirka 20 minutter med bus og metro, og det er nemt og overskueligt. Tiberen er relativt tæt på, og langs den er der restauranter, som klart er et besøg værd.
Under vores ophold fik jeg et ildebefindende, hvilket jeg fortalte Flaviana om. Hun bad mig ringe med det samme, og anbefalede et hospital, vi kunne besøge. Der var hele tiden hjælp at hente.
Jeg vil klart anbefale denne bolig, hvis man ønsker en lejlighed i et godt kvarter og en god og hjælpsom vært.